Aulus Cornelius M.f. Cossus

Aulus Cornelius M.f. Cossus (quando natus sit, quando motuus, nescimus) senator Romanus patricio ex ordine ac vir publicus quinti saeculi a.C.n. fuit.

Familia
Filius eius Publius Cornelius Cossus anno 415 a.C.n. tribunus militum consulari potestate erat.

Cursus honorum
Anno 437 a.C.n. tribunus militum regem Veientium Lartem Tolumnium pugna necavit et eius arma Iovi Feretrio spolia opima dedicavitTitus Livius, ab urbe condita, IV 19-20. 
Cornelius anno 428 a.C.n. consul una cum Tito Quinctio L.f. Poeno Cincinnato electus est. Eo anno Roma morbo atque siccitate vexata estop.cit., IV 30,4-11. Anno 426 a.C.n. tribunus militum consulari potestate electus est. Cum collegae Titus Quinctius L.f. Poenus Cincinnatus, Gaius (Quintus) Furius Pacilus Fusus, Marcus Postumius Albinus Regillensis contra Veios copias duxissent atque victi essent, Cornelio tutela urbis mandata est. Clade accepta Cornelius Mamercum Aemilium Mamercinum dictatorem nominavit, qui hoc officio III fungebatur. Ipse a dictatore magister equitum factus est. Hi Veios expugnaveruntop. cit., IV 31-34.

Notae

Categoria:Nati saeculo 5 a.C.n.
Categoria:Senatores
Categoria:Tribuni militum consulari potestate
Cossus, Aulus M.f.
Categoria:Mortui saeculo 5 aut 4 a.C.n.